Document ID: /roh_data/filtered/swiss_laws_in_ROHinterleaved.jsonl.gz/104704

This text was translated from FR into Rumantsch Grischun.

En dérogation à l’art. 19, al. 1 et 3, LPGA, les rentes dont le montant ne dépasse pas 20 % de la rente minimale complète sont versées une fois l’an. L’ayant droit peut demander un versement mensuel.

Rentas, da las qualas l’import na surpassa betg 20 pertschient da la renta cumplaina minimala, vegnan pajadas ora – en divergenza da l’artitgel 19 alineas 1 e 3 LPGA – ina giada per onn. La persuna che ha il dretg da la renta po pretender il pajament mensil.